राजस्थान, गुजरात, मध्य प्रदेश के बाद अब हरियाणा ने भी इस फिल्म के प्रदर्शन पर रोक लगा दी है. मंगलवार को हुई कैबिनेट की बैठक में सर्व-सम्मति से निर्णय लिया गया की हालात को देखते हुए राज्य में कानून व्यवस्था के मद्देनज़र फिल्म को नहीं दिखाया जायेगा. जाट संगठनों, करणी सेना और अन्य विभिन्‍न संगठनों ने इसे सिनेमाघरों में प्रदर्शित नहीं करने देने की चेतावनी दी. करणी सेना के बाद फिल्म के विरोध में उतरे जाट संगठनों की धमकी के बाद मनोहर लाल सरकार ने फिल्म को राज्य में नहीं दिखाए जाने का फैसला लिया.